इस आरोप को इसलिए भी बल मिला है कि परिमा गु्रप के सीएमडी तरुण शीन को प्रेस क्लब के बैशाखी फंक्शन में नदीम अहमद काजमी ने मंच पर बुलाकर स्टेट गुरु का अवार्ड देकर सम्मानित किया था। कई राज्यों में निवेशकों से धोखाधड़ी के मुकदमों में आरोपी तरूण शीन को किस अधिकार से ऐसा सम्मान दिया गया। प्रेस क्लब से मिले इस सम्मान का उल्लेख अब तरूण अपने बडे़-बड़े विज्ञापनों में अपनी ब्रांडिग के लिए कर रहा है। ऐसे में ये सवाल उठना लाजिमी है कि तरुण शीन को ये सम्मान कितने में बेचा गया ? उसका हिस्सा कमेटी के किन -किन सदस्यों की जेब तक पंहुचा ? तरुण शीन की क्लब कमेटी से डील कराने वाली शख्शियत कौन है ? निवर्तमान कमेटी से चुनाव लड़ने रहे अधिकांश लोगों द्वारा बतौर जमानत राशि जमा कराई गई एक लाख की रकम पर उठ रहे सवालों का संबंध कहीं इसी डील से तो नहीं। नदीम के पैनल में इस बार भी बडे़ पद पर चुनाव लड़ रही एक महिला सदस्य जो पहले पिछले दो सालों से कमेटी में है इस मुद्दे पर क्लब के सदस्यों को जिस तरह अपनी सफाई दे रही है उसने भी कई सवाल खड़े कर दिए हैं।